શા માટે વધી રહ્યું છે નિતંબને ઘાટીલાં બનાવવાનું ચલણ?\nસોશિયલ મીડિયા સૅલિબ્રિટીઝ બટ પર ધ્યાનાકાર્ષિત કરતી તસવીરો મૂકે છે.

ત્રણ બાળકોનાં માતા લીહ BBL સર્જરી માટે ઇંગ્લૅન્ડથી તુર્કી ગયાં હતાં, જ્યાં સર્જરી દરમિયાન તેનું મૃત્યુ થયું. 

લીહ કૅમ્બ્રિજ ઇંગ્લૅન્ડના લીડ્સ શહેરના રહેવાસી હતાં અને તુર્કીના ઇઝમીર શહેરમાં ગયાં હતાં, જ્યાં ક્લિનિકમાં સર્જરી દરમિયાન તેમને ત્રણ હાર્ટ ઍટેક આવ્યાં. 

આ સર્જરીમાં પેટની ચરબી લઈને બટ એટલે કે નિતંબને ભરાવદાર બનાવવામાં આવે છે. 

લીહ કૅમ્બ્રિજના પાર્ટનર સ્કૉટ ફ્રૅન્કસે આ માહિતી બ્રિટિશ અખબાર 'ધ સન'ને આપી હતી. શા માટે આ ટ્રૅન્ડ વધી રહ્યો છે અને શા માટે તેની સર્જરી જીવલેણ નીવડી શકે છે. 

શા માટે જીવલેણ?

સેલિબ્રિટિઝની તસવીરો જોઈને મહિલાઓ BBL કરાવવા લલચાય છે

બ્રિટનમાં BBL સર્જરી મોંઘી હોવાથી 29 વર્ષીય બ્યુટીશિયન લીહે તુર્કીમાં જઈને આ સર્જરી કરાવવાનો નિર્ણય લીધો. ફ્રૅન્ક્સના કહેવા પ્રમાણે, પેટની ચરબીને કારણે લીહ કંટાળી ગયાં હતાં એટલે તેમણે BBL કરાવવાનો નિર્ણય લીધો હતો.  

લીહના પાડોશી સમગ્ર ઘટનાક્રમથી આશ્ચર્યચકિત છે. તેમને લાગે છે કે લીહના પાર્ટનર આ સર્જરી માટે તૈયાર ન હતાં.  

બ્રિટનમાં માત્ર લીહ જ BBL સર્જરી કરાવવા તત્પર હતાં, એવું નથી. લંડનનાં જૉય વિલિયમ્સ 2014માં સર્જરી કરાવવા માટે બેંગકોક ગયાં હતાં. 

સર્જરી દરમિયાન જૉયને ઇન્ફૅક્શન થયું અને એનેસ્થૅસિયાની અસર હેઠળ જ તેમનું મૃત્યુ થયું. 

ત્રણ વર્ષ પહેલાં લંડનમાં રહેતા 20 વર્ષીય ક્લાઉડિયા એડરોટિમી BBL સર્જરી માટે અમેરિકા ગયાં હતાં, જ્યાં સર્જરી દરમિયાન તેમનું મૃત્યુ થયું હતું. 

પ્લાસ્ટિક સર્જન બ્રાયન માયોયુના કહેવા પ્રમાણે, BBL સર્જરી પણ અન્ય કૉસ્મેટિક સર્જરી જેટલી જ જોખમી છે. 

BBL સર્જરીના કારણે સ્કૉટ ફ્રૅન્ક્સના પાર્ટનરનું મૃત્યુ થયું

માયોયુના કહે છે, "આ પ્રકારની સર્જરી કરનારાઓ તાલીમબદ્ધ તથા નિષ્ણાત નથી. જો ચરબીની માંસપેશીઓના ટિશ્યૂ તથા બટના નીચેનાં ભાગને ઊંડાણ સુધી ભરવામાં આવે તો તે જોખમી સાબિત થાય છે."

"ચરબી થર સ્વરૂપમાં હોય છે, એટલે તેનાં કારણે લોહીનાં પરિભ્રમણમાં અવરોધ ઊભો થાય છે, જેનાં કારણે મૃત્યુ થાય છે. જો આપ ચરબીને શિફ્ટ કરતા હો તો આવાં જોખમો વિશે સતર્ક રહેવું જોઈએ."

31 વર્ષીય ફ્રૅન્ક્સે ધ સનને કહ્યું, "લીહ એનેસ્થૅસિયાની અસર (બેભાનાવસ્થામાં) હતાં અને તે વખતે રક્તપ્રવાહમાં ફેટ જામી ગઈ, જેનાં કારણે ઑક્સિજનની ઊણપ ઊભી થઈ."

"લીહની સ્થિતિ સ્થિર તો થઈ ગઈ, પરંતુ ત્યારબાદ તેને...\n\ntl;dr:
ફેશન ઇન્ડસ્ટ્રીમાં ક્યારે કયો ટ્રૅન્ડ ચલણ પકડી લે તે કહી ન શકાય. હાલમાં 'બ્રાઝિલિયન બટ લિફ્ટ' એટલે કે 'BBL'નું ચલણ વધ્યું છે. યુવતીઓમાં એટલી હદે ક્રેઝ વધી ગયો છે કે તેઓ જીવ પણ જોખમમાં મૂકવા તૈયાર છે.